Beskerm Zuma teen vernedering, vra ANCPresident Jacob Zuma. Foto: GCIS Die nasionale uitvoerende komitee van die ANC het glo versoek dat President Jacob Zuma en adjunkpresident Cyril Ramaphosa deur die parlement moet beskerm moet word teen “vernedering en verleentheid” deur opposisiepartye, berig die Sunday Times. ŉ Verklaring hieroor is Saterdag na afloop van die NUK uitgereik. “Die NUK waarsku teen die voortsetting van die tendens om die staatshoof op ŉ negatiewe manier bloot te stel aan disrespek en doelbewuste vernedering deur ŉ splintergroep wat verbind is daartoe om demokrasie te kelder,” aldus sekretaris-generaal Gwede Mantashe. Die koerant berig hoewel die ANC nie verduidelik het hoe dié beskerming verskaf sal word nie, het hulle wel genoem dit beteken nie Zuma en Ramaphosa sal nie aanspreeklik gehou word nie.